મીન : તમારી રાશિનો કેતુ આ વરસમાં ખાડે જવાનો છે. તેથી ખાડામાં પગ નહીં પડે તેની ખાસ કાળજી રાખવી. દેખો ત્યાંથી પૂરોની માફક, આજુબાજુના ખાડાઓ પૂરતા રહેવાનું. કયો ખાડો આપણા પગ માટે હાડકાંતોડ બને એ નક્કી નહીં. અકસ્માતથી ઉગરવાનો એક ઉપાય છે. દમણગંગા ટાઈમ્સ પેપરનું નિયમિત વાંચન કરવું. અને દર મંગળવારે અચૂક રમેશ ચાંપાનેરીની ‘હાસ્ય લહરી’ કોલમ વાંચવી. ભાત અને ખીચડીના ભેદ તમને આ વરસે સમજવાના યોગ છે. જો આ ભવિષ્ય વાંચતા તમને છીંક ન આવે તો માનવું કે, આ ‘ખડખડાટ’ કરાવનારું રાશિ ભવિષ્ય છે. રોજ રાત્રે ૧૩ મુખી રુદ્રાક્ષ દુધમાં બોળીને પીવાથી ફાયદો રહેશે.